Gdansko stadionas

Gdansko stadionas (lenk. Stadion Gdańsk; pagal rėmėjus Polsat Plus Arena Gdańsk) – futbolo stadionas Gdanske, Lenkijoje. Stadione yra 44 000 sėdimų vietų, įskaitant 1 500 VIP ir 50 neįgaliesiems skirtų vietų. Stadione namų rungtynes žaidžia Lechia Gdańsk. Istorija Statybų darbai pradėti 2008 m., baigti 2010 m. Atidarytas 2011 m. rugpjūčio 14 d., pirmosios rungtynės vyko tarp Lechia Gdańsk ir Cracovia (1–1). 1. Pirmosios tarptautinės rungtynės sužaistos 2011 m. rugsėjo 6 d. tarp Lenkijos ir Vokietijos rinktinių (2–2). Stadionas pastatytas Euro 2012 čempionatui, per jį buvo sužaistos 3 grupių turnyro rungtynės. Gintarinės spalvos stadionas ministrų tarybos sprendimu 2007 m. buvo pavadintas Baltijos arena (lenk. Arena Bałtycka). Tarp 2010–2015 m. pagal sutartį su rėmėju stadionas vadinosi PGE Arena. Pakitus rėmėjui, tarp 2015–2020 m. pakeistas ir pavadinimas į Stadion Energa. Pasibaigus sutarčiai, stadionas liko be pavadinimo – vadinamas tiesiog Gdansko miesto arena. Rungtynės Šaltiniai